laion/Wikipedia-Exotic huggingface dataset:
מרכז המודיעין הלאומי (ספרד)

מרכז המודיעין הלאומי (בספרדית: Centro Nacional de Inteligencia, בראשי תיבות: CNI) היא סוכנות המודיעין הרשמית של ספרד, הפועלת כסוכנות הביון והביטחון. המטה שלה ממוקם בכביש המהיר A-6 ליד מדריד. המרכז הוא יורשו של המרכז הגבוה למודיעין והגנה והמרכז הגבוה למודיעין הביטחוני ומהווה מיזוג של שני גופים אלה. אזורי היעד העיקריים של המרכז הם צפון אפריקה ודרום אמריקה והוא פועל ביותר מ-80 מדינות. התקציב הרשמי של CNI לשנת 2018 הוא כ-282,000,000 אירו. המרכז מהווה חלק של קהילת המודיעין הספרדית. המטרה המרכזית של המרכז היא לספק לממשלת ספרד את כל המידע הדרוש כדי למנוע ולהימנע מכל סיכון או איום המשפיעים על עצמאותה או שלמותה של ספרד, האינטרסים הלאומיים שלה, מוסדותיה ושלטון החוק בה. באותו אופן, החוק קובע כי המטרות הספציפיות של CNI ייקבעו ויאושרו מדי שנה על ידי מועצת השרים. מטרות אלה יכללו במסמך סודי המכונה "הנחיות המודיעין". מלבד שליטה גופית זו של המרכז על ידי מועצת השרים, קיימת גם בקרה של הרשות השופטת, בהתחשב בעובדה שפעילויות מסוימות מחייבות התערבות כזו. שליטה זו מתבצעת על ידי שופט של בית המשפט העליון הספרדי, שנבחר ברוב מיוחס. במובן זה, פעולות הדורשות אישור קודם של בית המשפט הן אלה הנוגעות לאיסור על תקשורת, כניסה ורישום בבית או בכתובות של ארגונים, או כל פגיעה אחרת בזכויות היסוד שניתנו על ידי החוקה הספרדית של 1978 . שירות המודיעין הספרדי הראשון נוצר בשנת 1935, אך מלחמת האזרחים בספרד שיתקה את ההתפתחות בתחום זה. מרד הסטודנטים בסוף שנות ה-60 הניע את הקמתו של ארגון ארצי לאיסוף מודיעין, והוקם השירות המרכזי לתיעוד (Servicio Central de Documentación, SECED), שהוקם בשנת 1972 והיה לגוף מודיעין וביטחון. בשנת 1976 הוקם המרכז הגבוה למודיעין והגנה (Centro Superior de Información de la Defensa ,CESID) שפורק ב-1977 ומוזג עם ה-SECED והפיקוד העליון של שירות המודיעין הצבאי (הספרדית: Servicio de Información del Alto Estado Mayor ,SIAEM). בשנת 2002 הוקם מרכז המודיעין הלאומי כגוף אזרחי לענייני ביון. חוסה מריה בורגון לופז-דוריגה (1977–1979) חררדו מריניאס (1979–1980) נרקיסו קאררס (1980–1981) אמיליו אלונסו מנגלו (1981–1995) פליקס מירנדה (1995–1996) חאווייר קלדרון (1996–2001) חורחה דסקלר מנזנדו (2001–2004) אלברטו סאיז קורטס (2004–2009) פליקס סאנז רולדן (2009–2019) פס אסטבן לופס (2019–2022) אספרנסה קסטליירו (2022 - הווה) מדיה וקבצים בנושא מרכז המודיעין הלאומי בוויקישיתוף מרכז המודיעין הלאומי אתר האינטרנט הרשמי של מרכז המודיעין הלאומי (בספרדית) פורטל Intelpage.info (בספרדית) La dotación del CNI crece Un 8%, Presidencia se mantiene y baja la de Parques Nacionales
אוליב

אוליב היא רשת מלונות ישראלית, בבעלותו של איש העסקים עמית פורת. פורת הוא בן למשפחה העוסקת בחקלאות ולאם אשר הקימה את וילת האירוח הראשונה בישראל. הוא הקים לאחר שחרורו מצה"ל חברת סטארט-אפ בתחום התוכנה והמלונאות. לאחר מכירת החברה בשנת 2009, הקים פורת בשנת 2010 את רשת "אוליב", שהחלה דרכה כרשת ניהול אירוח כפרי, עם ניהול של מתחמי תיירות כפרית בגליל. בשנת 2016 הקים פורת את המותג Olive in the city, במסגרתו מפעילה רשת מלונות אוליב מלונות שונים גם במרכזי ערים בישראל. מאז 2016 התפתחה הרשת לניהול וחכירה של מלונות נוספים וכיום ברשותה בתי מלון ומתחמי נופש הפרוסים ברחבי ישראל. מלונות הרשת מחולקים על פי קטגוריות בחירה שונות תחת המותג "החופש לבחור", כאשר האורחים יכולים לבחור בין סוגי חופשה שונים. ב-2023 עברה החברה עיכוב הליכים. כפר הנופש Olive על הכנרת – חוף גולן כפר הנופש Olive דולפין וילג' - שבי ציון מלון Olive נהריה מלון The White House תל אביב מלון TLV 88 תל אביב מלון גורדון תל אביב מלון Beer Garden תל אביב מלון Olive בגלבוע אתר האינטרנט הרשמי של אוליב בארכיון האינטרנט אוליב, ברשת החברתית פייסבוק אוליב, סרטונים בערוץ היוטיוב עיכוב הליכים לרשת אוליב רימונים, שצברה חובות של 35 מיליון שקל
מרי למברט

מרי למברט (באנגלית: Mary Lambert, נולדה ב-13 באוקטובר 1951) היא במאית קולנוע ווידאו קליפים אמריקאית. עבדה עם מוזיקאים ידועים, ובהם מדונה, ג'נט ג'קסון, דולי פרטון, דבי הארי, לייב, סטינג ועוד. למברט אף ביימה עשרות סרטי אימה ובהם; "אגדה עירונית 3", "בית קברות לחיות" ועוד. מרי למברט נולדה בהלנה, ארקנסו שבארצות הברית. אחותה היא בלאנש לינקולן. בראשית דרכה ביימה למברט את הקליפ "Like a Virgin". בין היתר ביימה סרטים כדוגמת "Rapid Eye Movements", "My Stepson, My Lover" וכדומה. בהמשך הקריירה שלה ביימה למברט ווידאו קליפים רבים כדוגמת; "Material Girl", "La Isla Bonita", "Like a Prayer" וכדומה. Rapid Eye Movements :1977 The Go-Go's: Wild at the Greek :1984 1987: "סייסטה" Bobby Brown: His Prerogative :1989 1989: "בית קברות לחיות" Grand Isle :1991 1992: "בית קברות לחיות 2" Dragstrip Girl :1994 Face of Evil :1996 My Stepson, My Lover :1997 When You Believe: Music from 'The Prince of Egypt' :1998 1999: "מגרש מועדונים" The In Crowd :2000 Halloweentown II: Kalabar's Revenge :2001 Strange Frequency :2001 2005: "אגדה עירונית 3" 2007: 14 Women 2007: "עליית הגג" Miss South Pacific: Beauty and the Sea :2011 Mega Python vs. Gatoroid :2011 Presumed Dead in Paradise :2014 Fishing Pono: Living in Harmony with the Sea :2014 2016: "הרשימה השחורה" (פרק: "The Director") 2021: "טירה לחג המולד" 2023: "הכריסמס הטוב בחיי" אתר האינטרנט הרשמי של מרי למברט מרי למברט, במסד הנתונים הקולנועיים IMDb (באנגלית) מרי למברט, באתר AllMovie (באנגלית) מרי למברט, באתר Box Office Mojo (באנגלית) מרי למברט, במסד הנתונים הקולנועיים KinoPoisk (ברוסית) מרי למברט, באתר MusicBrainz (באנגלית) Madonna: Like a Prayer, נבדק ב-2019-02-19 Arkansas Congressional Directory, web.archive.org, ‏2012-03-06 www.pressregister.com(הקישור אינו פעיל)
מריה תרסה, נסיכת ספרד (1882–1912)

מריה תרסה, נסיכת ספרד (בספרדית: María Teresa de Borbón y Habsburgo-Lorena; ‏12 בנובמבר 1882 - 23 בספטמבר 1912) הייתה נסיכה ספרדית, ובתו של אלפונסו השנים עשר, מלך ספרד. מריה תרסה נולדה ב-12 בנובמבר 1882 במדריד, לאלפונסו השנים עשר, מלך ספרד ולמריה כריסטינה, ארכידוכסית אוסטריה, בתם של קרל פרדיננד, ארכידוכס אוסטריה ואליזבת פרנציסקה, ארכידוכסית אוסטריה. בשנת 1885 מת אביה, וכעבור חצי שנה נולד אחיה אלפונסו השלושה עשר. ב-12 בינואר 1906 התחתנה מריה תרסה עם פרדיננד, נסיך בוואריה, ממנו נולדו לה 3 ילדים. ב-23 בספטמבר 1912 מתה מריה תרסה במדריד, כתוצאה משבץ מוחי, והיא בת 29 בלבד. ב-12 בינואר 1906 התחתנה מריה תרסה עם פרדיננד, נסיך בוואריה, ממנו נולדו לה 4 ילדים: לואיס אלפונסו מספרד (1906–1983) חוסה אאוחניו מספרד (1909–1966) מריה דה לאס מרסדס מספרד (1911–1953) מריה דל פילאר מספרד (1912–1918) מדיה וקבצים בנושא מריה תרסה, נסיכת ספרד בוויקישיתוף מריה תרסה, נסיכת ספרד, באתר "Find a Grave" (באנגלית)
יחסי גאורגיה–פולין

יחסי גאורגיה–פולין הם היחסים שבין גאורגיה לרפובליקת פולין. התיעוד הראשון של היחסים בין המדינות הוא מהמאה ה-15, כשקונסטנטין השני, מלכה של ממלכת כארתלי (שהייתה במיקום הגאוגרפי של גאורגיה), שלח משלחת דיפלומטית לאלכסנדר יגיילו, מלכה של פולין. שנים לאחר מכן, מלך פולין יאן סובייסקי ניסה להתחיל אף הוא ביחסים דיפלומטיים עם גאורגיה. במאה ה-17 השתתפו גאורגים רבים במלחמות תחת הנהגתם של מצביאים פולניים. בוגדן גורדז'סקי, גאורגי במוצאו, היה האחראי על הקשר בין יאן השני קז'ימייז', מלך פולין, לממלכת פרס, ולאחריו גם בין המלך יאן סובייסקי לממלכת פרס. בזמן עצמאותה הראשונה והקצרה של גאורגיה, בשנת 1920, נחתמה "ברית פולין-גאורגיה" (אנ') בין שתי המדינות, שהחזיקה עד לשנת 1921. שתי המדינות החלו לקיים יחסים הרשמיים ב-28 באפריל 1992. בזמן מלחמת גאורגיה–רוסיה, בשנת 2008, תמכה פולין בתוקף בגאורגיה. נשיא פולין, לך קצ'ינסקי, טס לטביליסי יחד עם עוד מספר נשיאים של מדינות מזרח אירופאיות כדי למחות נגד ההתעצמות הצבאית הרוסית באזור. לאחר שאירעה מתקפת סייבר על שרתי משרד החוץ של גאורגיה, אישר משרד החוץ הפולני למשרד החוץ הגאורגי לפרסם הודעות באתר האינטרנט שלו. לגאורגיה יש שגרירות הממוקמת בוורשה. לפולין יש שגרירות הממוקמת בטביליסי. שתי המדינות הן חברות מלאות במועצת אירופה. מדיה וקבצים בנושא יחסי גאורגיה–פולין בוויקישיתוף שגרירות גאורגיה בוורשה(פעיל בגאורגיה ובפולין בלבד) שגרירות פולין בטביליסי אתר משרד החוץ הגאורגי על היחסים עם פולין
מנוע דלק מוצק

מנוע דלק מוצק (מכונה גם מנוע הודף מוצק) הוא מנוע הפועל על דלק מוצק / מחמצן מוצק, ומשמש רקטות, טילים ומשגרי לוויינים וחלליות. מנועים מסוג זה הופיעו לראשונה בזיקוקין די-נור שהומצאו על ידי הסינים במאה ה-12 לצרכים פולחנים ואחר כך השתמשו בהם ברקטות ללחימה במאה ה-13. כל הרקטות עד למאה ה-20 פעלו על סוג כלשהו של מנוע דלק מוצק או אבקת נפץ. מנועי דלק מוצק נחשבים כבטוחים ואמינים עקב ההיסטוריה הארוכה והתכנון הפשוט שלהם. יתרון נוסף של מנועי דלק מוצק הוא שאין צורך בתדלוק סמוך לזמן השיגור, בניגוד למנועי דלק נוזלי, בהם אחסון דלק במיכל לאורך זמן גורם לקורוזיה חריפה. יתרון זה משפר את מבצעיות המערכת עקב זמן הכנה קצר לשיגור. החיסרון של הנעה בדלק מוצק הוא הקושי לשלוט בבערה או להפסיק אותה לפני סיומה (מכונה נקודת הקיטעון) על פי תוכנית הטיסה. המנוע מורכב ממעטפת גלילית העשויה לרוב ממתכת אלומיניום, ומצידה הפנימי גרעין דלק מוצק הכולל דלק, מחמצן ומאגד. בין גרעין המנוע לבין המעטפת ישנה שכבה מבודדת (liner). בראש המנוע מורכב מצת וקצהו השני מורכב נחיר הפליטה. בעת הפעלת המצת שכבת הדלק החשופה נשרפת ונפלטת מנחיר הפליטה. גרעין המנוע הוא הדלק המוצק הנמצא בתוך מעטפת המנוע. מבנהו משפיע באופן משמעותי על תהליך שריפת הדלק ובכך על פרופיל הדחף של הרקטה ותאוצתה. ישנם מספר עיצובים שכיחים לעיצוב גאומטריית הגרעין: גליל מלא (מכונה "סיגר") - נשרף מקצה לקצה באופן אחיד. יוצר תאוצה קבועה כתלות בזמן. גרעין חלול - הנשרף מחלקו הפנימי לחלקו החיצוני. גליל חלול - יוצר תאוצה עולה כתלות בזמן. כוכב - הקצוות יוצרות שטח שרפה רב שמובילות לתאוצה התחלתית גבוהה מאוד. יוצרה תאוצה חיובית יורדת לאחר מכן עולה כתלות בזמן. עוגן כפול - תאוצה חיובית יורדת כתלות בזמן. ירח צורת C סימולציית פרופיל תאוצת גרעין בצורת גליל חלול סימולציית פרופיל תאוצת גרעין בצורת C סימולציית פרופיל תאוצת גרעין בצורת ירח סימולציית פרופיל תאוצת גרעין בצורת כוכב מנוע דלק נוזלי טיל עזריאל ק.ג. לורבר (1971). טילים מונחים ונשק רקיטי. משרד הביטחון. p. 37–67. מדיה וקבצים בנושא מנוע דלק מוצק בוויקישיתוף מצגת אודות מנוע רקטי
בליפ

בליפ (במקור: What the Bleep Do We Know!?‎, מסוגנן גם: What tHe #$*! DΘ ωΣ (k)πow!?‎, בתרגום חופשי מאנגלית: "מה לבליפ אנחנו יודעים?!") הוא סרט קולנוע פסאודו-מדעי ושנוי במחלוקת משנת 2004. הסרט משלב בין ראיונות דוקומנטריים לסיפור בדיוני ואנימציית מחשב במטרה לקשר בין מדע לבין רוחניות. הסרט עוסק בנושאים מגוונים מתחומי מכניקת הקוונטים, פסיכולוגיה, נוירולוגיה, תורת ההוויה, מטאפיזיקה ורוחניות. הוא מכיל ראיונות עם דוקטורים שונים מתחומי המדע והרוחניות, יחד עם סיפור על צלמת חירשת המתמודדת עם עברה. ישנו בסרט שימוש ניכר באנימציית מחשב מתקדמת כדי להמחיש רעיונות שמוצגים בו (כגון פעולת המוח), וכן למטרות אמנותיות יותר. חלקו הראשון של הסרט מציג, באמצעות ראיונות עם פיזיקאים, רעיונות מרכזיים של מכניקת הקוונטים, ובפרט אי הוודאות שהביאה תורה זו ללב הפיזיקה המודרנית. מרואיינים אחרים עוסקים בפעולתו של המוח. הסרט צבר פופולריות רבה ברחבי העולם. עם זאת, נמתחה כלפיו ביקורת. רבים מצביעים על שגיאות עובדתיות בנושאים מדעיים שמוזכרים בסרט, ועל כך שרוב האנשים שהיו מעורבים בהפקתו ואף אחדים מהמרואיינים בו קשורים לבית ספר ללימודי העידן החדש -Ramtha's School of Enlightenment. בסיסו של בית הספר במדינת וושינגטון, ארצות הברית, ודעותיו עומדות במרכזו הרעיוני של הסרט. מייסדת בית הספר, ג'ודי ז. נייט (JZ Knight), מתראיינת בסרט פעמים רבות. בסוף הסרט מופיע שמה של נייט בכתוביות כ"רמת'ה" (Ramtha). זוהי רוחו בת שלושים וחמש אלף השנים של לוחם למוּרי אשר, על פי חלק ממאמיני "העידן החדש", עלה השמיימה (בדומה לעלייתו של ישו לגן עדן). נייט טוענת כי היא "מתעלת" את רוחו מאז הופיעה לפניה בשנת 1988. כלפי הסרט מופנית ביקורת רבה על שהוא לוקח מושגים ותופעות ממכניקת הקוונטים, כגון עקרון אי הוודאות של הייזנברג, העוסקים במערכות קטנות בסקלת אורכי הגל של דה ברויי (עצמים מיקרוסקופיים), ומסיק מהן מסקנות לגבי עצמים יום-יומיים כגון כדורי-סל, מעיינות ואף בני אדם. כמו כן, מוצג בסרט מחקרו של מסרו אמוטו, בנוגע ליכולת האנושית, לכאורה, להשפיע על איכות המים, על ידי הבעת מסרים חיוביים ושליליים כלפיהם. בסרט נטען כי בני האדם מורכבים מ-90% מים. ידוע כי אחוז הרכב המים אצל יילודים הוא כ-78%, אצל תינוקות בגיל שנה כ-65%, אצל גברים בוגרים כ-60% ואצל נשים בוגרות כ-55%. בקטע המצויר בסרט נראים מסרים חשמליים מועברים ישירות במרווח הסינפטי. ידוע כי התמסורת העצבית מועברים בצורה כימית בעזרת מוליכים עצביים או בצורה חשמלית דרך סינפסות חשמליות. נטען בסרט כי בגוף האנושי מיוצרות 20 חומצות אמינו. ידוע כי הגוף מסוגל לסנתז רק 12 חומצות אמינו, ושאר ה-8 הן חומצות אמינו חיוניות שיש לקבלן מהמזון. מדע-כזב אתר האינטרנט הרשמי של בליפ (באנגלית) "בליפ", במסד הנתונים הקולנועיים IMDb (באנגלית) "בליפ", באתר נטפליקס "בליפ", באתר AllMovie (באנגלית) "בליפ", באתר Rotten Tomatoes (באנגלית) "בליפ", באתר Box Office Mojo (באנגלית) "בליפ", באתר Metacritic (באנגלית) "בליפ", באתר אידיבי "בליפ", במסד הנתונים הקולנועיים KinoPoisk (ברוסית) מכניקת הקוונטים, תודעה ומיסטיקה - דייוויד אלברט, פיזיקאי ופילוסוף שהופיע בסרט כמומחה למכניקת הקוונטים, התנער ממנו לאחר שיצא לאקרנים בטענה שהצילומים איתו נערכו בצורה מניפולטיבית. בריאיון למפיקים, הוא מסביר את עמדתו לפיה הקישור בין הנושאים הללו מקורו בטעות (סרטון קצר מתורגם לעברית) Jeffrey Utz, M.D.,‏ Re: What percentage of the human body is composed of water?‎, באתר MadSciNet,‏ 15 במאי 2000
יחסי אנגולה–ניגריה

יחסי אנגולה–ניגריה הם היחסים שבין רפובליקת אנגולה לרפובליקה הפדרלית של ניגריה. היחסים בין אנגולה לניגריה הם חזקים וממושכים, בעיקר לאור העובדה ששתי המדינות מייצרות ומייצאות נפט. שתי המדינות חברות באופ"ק, באיחוד האפריקאי, ובארגונים משותפים נוספים. בשנת 2016 עמד היקף הסחר בין שתי המדינות על 2 מיליון דולר בשנה. הייצוא של ניגריה לאנגולה עמד על 442,000 דולר, והייצוא של אנגולה לניגריה עמד על 1.56 מיליון דולר. ממשלת אנגולה עצרה בספטמבר 2007 את הנרי אוקאה הניגרי, מנהיג תנועת הגרילה "התנועה למען שחרור הדלתא של הניז'ר" ("Movement for the Emancipation of the Niger Delta") (אנ'), ארגון המורדים הגדול ביותר בניגריה, באשמת העברה וסחר בנשק. הוא נלכד כשהגיע לשדה התעופה של לואנדה, בירת אנגולה, וניסה לעלות על מטוס במטרה לברוח לדרום אפריקה. בין אנגולה לניגריה אין הסכם הסגרה, בעיקר בשל העובדה שבניגריה עדיין יש עונש מוות, ובאנגולה לא מסגירים חשודים למדינות בהם הם עלולים להיענש בעונש מוות. ב-21 בנובמבר הסכים ראש ממשלת אנגולה, ז'וזה אדוארדו דוש סנטוש, להסגיר את אוקאה לניגריה, אך משפטנים יעצו לממשלה לשקול את העניין שוב. בינואר 2008 הודיע היועץ המשפטי לממשלה כי עדיין לא הוחלט האם אנגולה תסגיר את אוקאה. ב-15 בפברואר 2008 הוסגר אוקאה סופית לניגריה. הוא הובא למשפט, שוחרר ב-13 ביולי 2009, נעצר שוב ב-2 באוקטובר 2010 והובא שוב למשפט. ב-21 בינואר 2013 הורשע ב-13 כתבי אישום שונים ונשלח ל-24 שנות מאסר. https://wits.worldbank.org/CountryProfile/en/Country/NGA/Year/LTST/TradeFlow/Export/Partner/by-country/Product/Total "Angola declines to confirm extradition of Nigerian militant". AFP. 2008. נבדק ב-8 בינואר 2008. {{cite web}}: (עזרה) BBC NEWS | Africa | Top Nigerian militant extradited
נטף

נטף הוא יישוב קהילתי בהרי ירושלים, כ-5 ק"מ צפונית מערבית לאבו גוש וכ-8 ק"מ מזרחית ללטרון. היישוב נמצא בין נחל כפירה בצפון לנחל החמישה בדרום, בין שני רכסים בגובה ממוצע של כ-500 מטר מעל פני הים. ביישוב, שבו 71 נחלות מתגוררות כ-100-90 משפחות. מקור שמו של היישוב בכפר הערבי נטאף (אנ') (Nataf نطاف) ששכן בסמוך למקום עד למלחמת העצמאות. היישוב הוקם על קרקע פרטית שנקנתה מערביי הכפר אבו גוש השכן, וחולקה ל-38 חלקות של 5 דונם כל אחת. תהליך הרכישה והעלייה על הקרקע לווה במאבקים משפטיים שבהם הצליחה קבוצת המתיישבים, בעזרת תצלומי אוויר ותעודות ארכיון, להוכיח את הבעלות הערבית על הקרקע. ראשוני המתיישבים עלו לקרקע בשנת 1981, וזאת בטרם הושגו האישורים הדרושים. רק מספר שנים לאחר מכן זכה היישוב להכרה חוקית, ובעקבותיה, בסוף שנות השמונים, נסלל כביש הגישה, והיישוב חובר בהדרגה לרשתות החשמל, המים והטלפון. בתחילת שנות התשעים נוספה ליישוב הרחבה של עוד 33 חלקות של 2 דונם על אדמות מדינה. גרעין המייסדים התכוון להקים יישוב שתושביו יתפרנסו לפחות באופן חלקי על עבודה במקום, בעיקר בחקלאות. כוונות אלו לא עמדו במבחן המציאות, וכיום (2018) רק מספר קטן מאוד של תושבים עדיין מוצא את פרנסתו במקום או בסביבתו הקרובה. כיום פועלות ביישוב נגריה, בתי אמנים, נגריה דיר עיזים, מסעדת "המטבח של רמה” ומרכז סדנאות. היישוב ממוקם סמוך למעיין נטף, המהווה יעד פופולרי לטיולים. המעיין נובע כל השנה, ובו אגן נביעה קטן ובור אגירה בצורת פעמון, שגובה המים שבו יכול להגיע לשבעה מטרים עם תום החורף. הירידה לבור המעיין נחשבת למסוכנת, ומטיילים רבים חולצו מבור המעיין כשהם סובלים מתשישות ומהיפותרמיה. בסמוך ליישוב מסלולי טיול אל נחל יתלה ואל נחל כפירה. עם הקמת היישוב נקבע העיקרון ששליש מחבריו (בעלי הנחלות) יהיו דתיים, אך עם השנים הולך ופוחת מספר התושבים הדתיים. ביישוב קיים בית כנסת ובו שלוש עזרות: גברים, נשים ועזרה מעורבת. בית הכנסת אינו משויך לאחד הזרמים ביהדות. כיכר הכניסה ליישוב נקראת על שם גדי ערן, שהיה ממקימי היישוב, ונהרג במלחמת לבנון הראשונה. מדיה וקבצים בנושא נטף בוויקישיתוף אתר האינטרנט הרשמי של נטף אריה דיין, יש גם "נופים" אחרים, כותרת ראשית, 9 במרץ 1983 ענת ג'ורג'י, "אנחנו כבר נערכים לשריפה הבאה", באתר TheMarker‏, 1 בדצמבר 2016 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021
יחסי ג'מייקה–יפן

יחסי ג'מייקה–יפן הם היחסים שבין ג'מייקה ליפן. היחסים הרשמיים בין המדינות כוננו ב-16 במרץ 1964. נכון לשנת 2016, ישנם כ-316 אנשים ממוצא ג'מייקני שגרים ביפן, וכ-200 יפנים שמתגוררים בג'מייקה. יפן מיוצגת בג'מייקה בדרג השגרירות באמצעות שגרירות רשמית שהיא מחזיקה בקינגסטון, בירת המדינה. ג'מייקה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. מדיה וקבצים בנושא יחסי ג'מייקה–יפן בוויקישיתוף שגרירות יפן בג'מייקה משרד החוץ של יפן "Embassy of Japan in Jamaica". Jamaica.emb-japan.go.jp. נבדק ב-2016-02-11. "Japan-Jamaica Relations ｜ Ministry of Foreign Affairs of Japan". Mofa.go.jp. 2015-11-12. נבדק ב-2016-02-11. Embassy of Japan in Jamaica, אתר השגרירות Embassy of Jamaica Tokyo, Japan, אתר השגרירות
יחסי סוריה–סרביה

יחסי סוריה–סרביה הם היחסים שבין הרפובליקה הערבית הסורית לרפובליקה של סרביה. סוריה היא חברה בארגון המדינות הבלתי-מזדהות, וסרביה היא משקיפה בארגון. רוב הסרבים הגרים בסוריה הן נשים שנשואות לסורים. נכון ל-2012, משרד החוץ הסרבי אומד את מספרן בכמה מאות. רוב הנישואין קרו בשל היחסים הקרובים שהיו בזמן שלטון הקומוניזם בין מדינות ערב ובין מדינות קומוניסטיות כמו יוגוסלביה. במחצית הראשונה של 2013, ביקשו 432 פליטים מסוריה מקלט בסרביה, בשל מלחמת האזרחים בסוריה. לסרביה יש שגרירות הממוקמת בדמשק. לסוריה יש שגרירות הממוקמת בבלגרד. שגרירות סרביה בדמשק שגרירות סוריה בבלגרד משרד החוץ הסרבי על היחסים עם סוריה "Serbia to evacuate citizens from Syria because of worsening situation". Associated Press. 2 באוגוסט 2012. נבדק ב-29 בספטמבר 2012. {{cite news}}: (עזרה) "Sirijci najbrojniji u centrima za azil". 021.rs.
יחסי רואנדה–רוסיה

יחסי רואנדה–רוסיה הם היחסים שבין רפובליקת רואנדה לפדרציה הרוסית. ב-30 ביוני 1962, יום לפני שרואנדה זכתה בעצמאות מבלגיה, שלחה ברית המועצות מברק לקיגאלי, בירתה של רואנדה, ובו הכירה ברואנדה כמדינה ריבונית עצמאית והציעה לה להחיל ביניהן יחסים דיפלומטיים. היחסים הרשמיים בין המדינות החלו בפועל ב-17 באוקטובר 1963. רואנדה הכירה ברוסיה בינואר 1992, מיד לאחר התפרקות ברית המועצות. ב-2003 ביקש שר החוץ של רואנדה עזרה רפואית מרוסיה והסביר כי ברואנדה יש רופא אחד על 50,000 חולים, וכי ב-1989 ברית המועצות הבטיחה לסייע רפואית לרואנדה. הסיוע בסוף לא יצא לפועל בשל בעיות תקציביות. שגרירות רואנדה במוסקבה נסגרה בשנת 1995 בשל קשיים כלכליים, ושגריר רואנדה בגרמניה היה גם שגריר רואנדה ברוסיה. במרץ 2013 נפתחה מחדש השגרירות במוסקבה. לרוסיה יש שגרירות הממוקמת בקיגאלי. מדיה וקבצים בנושא יחסי רואנדה–רוסיה בוויקישיתוף שגרירות רואנדה במוסקבה Ginsburg, A calendar of Soviet treaties, 1958-1973, pp.183 Российско-руандийские отношения (ברוסית). משרד החוץ של רוסיה. 17 בפברואר 2009. נבדק ב-2009-08-03. {{cite web}}: (עזרה) Murigande, Charles (2003). "РОССИЯ - РУАНДА". Журнал "МЕЖДУНАРОДНАЯ ЖИЗНЬ". משרד החוץ של רוסיה (11). נבדק ב-2009-08-04.(הקישור אינו פעיל) "УКАЗ Президента РФ от N 1436" (ברוסית). Presidential Press and Information Office. אורכב מ-המקור ב-2011-06-04. נבדק ב-2008-10-11.
קסנקנתוס

קסנקנתוס (שם מדעי:Xenacanthus) הוא סוג של דג דמוי-כריש נכחד שחי בין סוף הדבון לתור הטריאס והוא מהיצורים המעטים ששרדו את הכחדת פרם-טריאס. מאובניו נמצאו ברחבי העולם ובדומה לרוב דגי הסחוס נמצא בעיקר על סמך מאובני שיניים וקוצים מעטים על סנפיריו. נמצאו ממנו מינים רבים. הקסנקנתוס דמה מעט לכריש אך היה קטן מאוד, באורך של מטר אחד בממוצע וככל הנראה חי במים מתוקים. הוא היה בעל סנפיר קדמי מוגבה ודק מאחורי עורפו והיה בעל סנפיר גב מפרשי שהזכיר מפרש של דגי קונגר, וככל הנראה נע בצורה דומה להם. הזנב היה מוארך וחסר אונות וסנפירי השת היו בשרניים. הקסנקנתוס חי באגמים ובביצות, שם צד סרטנים ובעלי שריון קטנים בעזרת שיניו דמויות ה"וו" שנתפסו בחזקה בקורבנם. מדיה וקבצים בנושא קסנקנתוס בוויקישיתוף קסנקנתוס, באתר האנציקלופדיה של החיים (באנגלית) קסנקנתוס, באתר GBIF (באנגלית) קסנקנתוס, באתר אנציקלופדיה בריטניקה (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
אלשוז'ולצה

אלשוז'ולצה (בהונגרית: Alsózsolca) היא עיר במחוז בורשוד-אבאוי-זמפלן שבצפון מזרח הונגריה. אוכלוסיית אלשוז'ולצה קטנה מ-5,723 תושבים בשנת 1990 עד 5,553 תושבים בשנת 2021 הקהילה היהודית בכפר הייתה כפופה לקהילת אונוד ואת חלק משירותי הדת קיבלה מהקהילה היהודית הגדולה באזור בעיר מישקולץ שם גם למדו הילדים בבית הספר. בשנת 1930 היו בכפר 75 יהודים ובשנת 1944 היו 40 יהודים. בשנת 1944 שולחו כל יהודי העיר למחנה ההשמדה אושוויץ ורק שלושה נותרו בחיים. בכפר קיים עד היום בית קברות יהודי פנקס הקהילות הונגריה, עמוד 156 אלשוז'ולצה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 37. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא אלשוז'ולצה בוויקישיתוף אתר האינטרנט הרשמי של אלשוז'ולצה (בהונגרית) קהילת אלשוז'ולצה, באתר "אנו – מוזיאון העם היהודי" "אלשוז'ולצה", באתר JewishGen (באנגלית) אתר הלמס ההונגרי דף הקהילה אלשוז'ולצה בית הקברות היהודי באלשוז'ולצה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
הופלוסוכוס

הופלוסוכוס (שם מדעי: Hoplosuchus) הוא סוג קדום של זוחל דמוי-תנין שחי בסוף תור היורה. המאובנים שלו נמצאו בפארק המונומנט הלאומי דינוזאור שבתצורת מוריסון ביוטה בשנת 1926 בידי החוקר צ'ארלס ו' גילמור. מאובנים נוספים באורך 50 ס"מ התגלו באריזונה אך צורת השימור הגרועה מקשה על הזיהוי המדויק ולא ברור אם השתייך לסוג זה. ממאובני תנינאים זה נמצא רק פרט אחד באורך 20 ס"מ, ייתכן שהיה פרט צעיר מאוד. הוא היה בעל גוף קל וצר עם רגליים ארוכות והיה כנראה מותאם לריצה. הוא דמה במראה להספרוסוכוס מתור הטריאס והיה בעל 2 שורות של אוסטאודרם על גבו. לא נמצאה גולגולת של היצור אך נראה שהיה אוכל-כול או טורף שניזון מחרקים וחולייתנים קטנים. כמה חוקרים סוברים שהיה קרוב לסדרה של התנינים הצמחוניים Aetosauria. מדיה וקבצים בנושא הופלוסוכוס בוויקישיתוף הופלוסוכוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
פלשז'ולצה

פלשז'ולצה (בהונגרית: Felsőzsolca) היא עיירה במחוז בורשוד-אבאוי-זמפלן שבצפון מזרח הונגריה. היהודים הראשונים התיישבו בעיירה בתחילת המאה ה-18. ברשות הקהילה היה בית תפילה ותפקד בה שוחט ששימש גם כשליח ציבור. ילדי הקהילה למדו בבית הספר היהודי במישקולץ. בשנת 1939 גויסו מספר גברים יהודים לעבודות כפייה במסגרת צבאית. ובמאי 1944, כחודשיים לאחר כניסת הצבא הגרמני להונגריה, הועברו יהודי המקום לאלשוז'ולצה. ביוני נלקחו לבית חרושת ללבנים במישקולץ ומשם, יחד עם כל יהודי המחוז, שולחו למחנה ההשמדה אושוויץ. לאחר המלחמה חזרו 12 יהודים ששרדו לעיירה ועזבו את המקום תוך זמן קצר. בית קברות יהודי קיים במקום עד היום ובו כ-23 קברים לפלשז'לוצה יש ברית ערים תאומות עם הערים הבאות: סלובקיה קראלובסקי חלמץ (אנ'), סלובקיה פולין אולשטינק (אנ'), פולין רומניה מוררני (רו'), רומניה אוקראינה וישקובו (אנ'), אוקראינה סרביה קאניז'ה, סרביה בולגריה דראגנובו (אנ'), בולגריה פנקס הקהילות הונגריה, עמוד 426–427 פלשוז'ולצה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 324. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא פלשז'ולצה בוויקישיתוף אתר האינטרנט הרשמי של פלשז'ולצה (בהונגרית) קהילת פלשוז'ולצה, באתר "אנו – מוזיאון העם היהודי" "פלשז'ולצה", באתר JewishGen (באנגלית) בית הקברות בפלשוז'ולצה מפקדי האוכלוסין של יהודי הונגריה, 1993 ערים תאומות באתר הרשות המקומית (בהונגרית).
רואטוזאורוס

רואטוזאורוס (שם מדעי: Rhoetosaurus) הוא סוג של דינוזאור מקבוצת הזאורופודים אשר חי ביורה התיכון שלפני 167–171 מיליון שנה. מאובניו התגלו ב-1926 בתצורות אבני חול בקווינסלנד, מזרח אוסטרליה, מבין הבודדים שבזאורופודים שנמצאו באוסטרליה. הוא נקרא על שם הטיטאן רואטוס (אנ') מהמיתולוגיה היוונית. זאורופוד זה היה פרימיטיבי יחסית והיה קרוב מעט לוולקנודון מאפריקה והוא הגיע לאורך 15 מטרים ולמשקל של מעל 9 טונות. כמה חוקרים רואים במבנה עצמותיו דמיון לאלה של הצטיוזאוריים או של השונוזאורוס ורואים בו קרוב אליהם, אך לרוב הוא נחשב פרימיטיבי יותר. עם זאת הוא רחוק מהפרוזאורופודים ובשל גודלו נחשב לזאורופוד אמיתי. מדיה וקבצים בנושא רואטוזאורוס בוויקישיתוף רואטוזאורוס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.